dwar il-proposta għal direttiva tal-Kunsill li temenda d-Direttiva 2001/114/KE rigward ċertu ħalib preservat parzjalment jew totalment deidratat maħsub għall-alimentazzjoni umana Kumitat għall-Biedja u l-Iżvilupp Rurali Tifsira tas-simboli użati * Proċedura ta' konsultazzjoni maġġoranza tal-voti mitfugħa **I Proċedura ta' koperazzjoni (l-ewwel qari) maġġoranza tal-voti mitfugħa **II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni *** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE ***I Proċedura ta' kodeċiżjoni (l-ewwel qari) maġġoranza tal-voti mitfugħa ***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni ***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt (It-tip ta' proċedura jiddependi mill-bażi legali proposta mill-Kummissjoni.) Emendi għal test leġiżlattiv Fl-emendi li jsiru mill-Parlament, it-test emendat huwa indikat b' tipa qawwija korsiva. Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom). Il-korrezzjonijiet proposti huma suġġetti għall-qbil tas-servizzi tekniċi involuti. ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5 ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW dwar il-proposta għal direttiva tal-Kunsill li temenda d-Direttiva 2001/114/KE rigward ċertu ħalib preservat parzjalment jew totalment deidratat maħsub għall-alimentazzjoni umana (Proċedura ta' konsultazzjoni) Il-Parlament Ewropew , – wara li kkunsidra l-proposta tal-Kummissjoni lill-Kunsill ( COM(2007)0058 ) Għadha mhix ippubblikata fil-ĠU. , – wara li kkunsidra l-Artikolu 37 tat-Trattat KE, li b'konformità miegħu l-Kunsill ikkonsulta mal-Parlament ( C6‐0083/2007 ), – wara li kkunsidra l-Artikolu 51 tar-Regoli ta' Proċedura tiegħu, – wara li kkunsidra r-rapport tal-Kumitat għall-Biedja u l-Iżvilupp Rurali ( A6‐0282/2007 ), Japprova l-proposta tal-Kummissjoni; Jistieden lill-Kunsill sabiex jinforma lill-Parlament jekk ikollux il-ħsieb li jitbiegħed mit-test approvat mill-Parlament; Jitlob lill-Kunsill sabiex jerġa' jikkonsulta l-Parlament jekk ikollu l-ħsieb li jemenda l-proposta tal-Kummissjoni b'mod sostanzjali; Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni. Il-Kummissjoni Il-Kummissjoni tikkuntenta ruħha billi timmodifika l-Anness I tad-Direttiva 2001/114/KE. Hi tipproponi li l-istandardizzazzjoni tal-kontentut ta' proteini tkun awtorizzata fil-Komunità b'konformità man-normi tal-Codex alimentarius (kontenut minimu ta' 34%, bħala materja niexfa bla xaħam). Analiżi Bħalissa l-istandardizzazzjoni tal-kontenut tal-proteini mhux awtorizzat. Il-kontenut naturali fi proteini tal-ħalib miġbur għandu jinżamm fil-ħalib preservat. It-trab tal-ħalib attwalment għandu limitu naturali ta' proteini li jkun bejn 31% u 37%. L-industrija tal-ħalib tal-Komunità u l-esportaturi tat-trab tal-ħalib u tal-ħalib ikkonċentrat (l-espressjoni "ħalib preservat" tiġbor fiha dawn iż-żewġ prodotti) ilhom ħafna jitolbu armonizzazzjoni tar-regoli Komunitarji dwar il-kontenut ta' proteini ta' dawn il-prodotti mar-regoli internazzjonali (Codex). Il-proposta, li għandha l-għan li tawtorizza standardizzazzjoni tal-kontenut tal-proteini għal 34%, bħala materjal niexef bla xaħam, se tippermetti lill-produtturi Ewropej li jibbenefikaw mill-istess kundizzjonijiet ta' kompetizzjoni bħall-produtturi ta' barra mill-Komunità. Dawn ta' l-aħħar diġà jistgħu jipproduċu skond in-normi tal-Codex u allura jibbenefikaw minn vantaġġ ekonomiku. Il-prezz ta' intervenzjoni għall-ħalib xkumat tat-trab attwalment hu bbażat fuq kontenut ta' proteini ta' 35.6%. Il-Kummissjoni tipproponi li tallinja n-normi ta' l-intervent fil-livell propost għall-istandardizzazzjoni tal-kontenut ta' proteini, jiġifieri 34%, ħaġa li se jkollha bżonn adattazzjonijiet tal-prezz ta' l-intervent. Il-proposta, li għandha l-għan li tnaqqas il-prezz ta' l-intervent tal-ħalib xkumat tat-trab, hija integrata fil-proposta għal modifika ta' l-organizzazzjoni komuni tas-swieq fis-settur tal-ħalib u tal-prodotti tal-ħalib (modifika tar-Regolament (KE) Nru 1255/1999), li se tkun suġġetta għal rapport differenti mill-Parlament Ewropew. Il-Kummissjoni tistenna li l-istandardizzazzjoni għal 34% se ġġib magħha żieda konsiderevoli fil-kwantitatjiet ta' proteini disponibbli fis-suq Komunitarju. Wara l-effett ta' talba qawwija, dawn id-disponibilitajiet miżduda xorta m'għandhomx iġibu magħhom spejjeż supplimentari kbar għall-Komunità, jekk ikun hemm. L-istandardizzazzjoni tal-ħalib preservat assoċjata ma' tnaqqis fil-prezz ta' l-intervent għall-ħalib xkumat tat-trab tista' ġġib magħha żieda żgħira fil-produzzjoni tal-ħalib xkumat tat-trab, peress li l-essenzjali tal-kwantità supplimentari ta' proteini li joħorġu mill-istandardizzazzjoni se jmorru fi produzzjoni ikbar ta' ġobon u ta' prodotti tal-ħalib friski. Il-Kummissjoni tistenna wkoll li ż-żieda nnifisha se ġġib magħha użu ikbar tal-materji tax-xaħam f'dawn il-prodotti, peress li l-produzzjoni u l-esportazzjoni tal-butir se jkunu proporzjonalment iktar dgħajfa. Skond l-opinjoni tal-Kummissjoni, it-tnaqqis ta' 2.8% fil-prezz ta' intervent għall-ħalib xkumat tat-trab mis-sena 2008 u l-previżjonijiet ta' spejjeż iktar dgħajfa għall-esportazzjoni tal-butir se jirriżultaw f'ekonomiji baġitarji. Fit-totalità, il-Kummissjoni qed tipprevedi li l-istandardizzazzjoni se ġġib magħha ekonomiji baġitarji li jitilgħu għal EUR 19.55 miljun bħala medja annwali għas-snin 2008-2013 (EUR 117.3 miljun b'kollox). Pożizzjoni u konklużjonijiet tar-rapporteur Ir-rapporteur, Elisabeth Jeggle, tilqa' b'sodisfazzjon l-istandardizzazzjoni tal-kontenut tal-proteini li se tippermetti lill-produtturi Ewropej li jiffaċċjaw il-kompetizzjoni tal-prodotti importati bl-istess kondizzjonijiet u se tissimplifika l-kummerċ internazzjonali. Ir-rapporteur għalhekk tappoġġja din il-proposta, mingħajr ma tagħmlilha modifiki. Madankollu, hu importanti li wieħed jenfasizza li l-proposta, marbuta mal-proposta għal standardizzazzjoni, li għandha l-għan li tnaqqas il-prezz ta' l-intervent tal-ħalib xkumat tat-trab (proposta għal modifika tar-Regolament (KE) Nru 1255/1999 dwar l-organizzazzjoni komuni tas-swieq fis-settur tal-ħalib u tal-prodotti tal-ħalib) se tkun suġġetta għal rapport differenti tal-Parlament Ewropew. Barra minn dan, ir-rapporteur tfakkar li, mill-fatt ta' l-istandardizzazzjoni, il-Kummissjoni qed tistenna tnaqqis fl-ispejjeż għall-esportazzjoni tal-butir u tnaqqis fil-prezz ta' l-intervent tal-ħalib xkumat tat-trab, ħaġa li għandha tirriżulta f'ekonomiji baġitarji. Huwa fil-qafas tar-rapport tagħha dwar il-modifika ta' l-organizzazzjoni komuni tas-swieq fis-settur tal-ħalib u tal-prodotti tal-ħalib, u mhux f'dan ir-rapport, li r-rapporteur tirrakkomanda l-ħolqien ta' programm ta' ristrutturazzjoni tal-fondi maħsuba għas-settur tal-ħalib. Ġuridikament, din is-soluzzjoni tidher preferibbli, għax jekk l-ekonomiji mistennija huma konsegwenza indiretta ta' l-istandardizzazzjoni tal-kontenut tal-proteini, dawn se jirriżultaw madankollu minn tnaqqis fl-ispejjeż marbuta ma' l-esportazzjoni tal-butir u minn tnaqqis fil-prezz ta' l-intervent tal-ħalib xkumat tat-trab wara l-2008. Il-programm ta' ristrutturazzjoni tal-fondi maħsuba għas-settur tal-ħalib jista' jkun sfruttat sabiex jiġu applikati miżuri ta' promozzjoni tal-bejgħ u ta' tixrid ta' informazzjoni nutrittiva għall-profitt tas-settur tal-ħalib, kif ukoll għajnuniet li jkollhom l-għan li jiggarantixxu "inżul bil-mod" għall-produtturi tal-ħalib, fil-kontroll tas-saħħa li jmiss, jew biex jingħata appoġġ lis-settur tal-ħalib fil-qafas tal-miżuri ta' akkompanjament possibbli li se jkunu meħtieġa sa l-2013. PROĊEDURA Ċertu ħalib preservat parzjalment jew totalment deidratat maħsub għall-alimentazzjoni umana (emenda tad-Direttiva 2001/114/KE) Data meta ġie kkonsultat il-PE Kumitat responsabbli Data tat-tħabbir fis-seduta plenarja Kumitat(i) mitlub(a) jagħti/u opinjoni Data tat-tħabbir fis-seduta plenarja Opinjoni mhux mogħtija Data tad-deċiżjoni Data tal-ħatra Diskussjoni fil-kumitat Data ta' l-adozzjoni Riżultat tal-vot finali Membri preżenti għall-vot finali Sostitut(i) preżenti għall-vot finali
Extracted from 15475020__REPORT__A6-2007-0282__MT.txt